Diari Oficial de la Generalitat Valenciana


Sumari del DOGV 3311, del 19-08-1998 (1998/6970)

Informació pública de la suspensió de llicències de parcel·lació de terrenys, de demolició i d'edificació, en l'àmbit del projecte bàsic desglossat del projecte de traçat de duplicació de la via al tram Paterna-L'Eliana de la línia 2 de FGV, als termes municipals de l'Eliana i Riba-roja de Túria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3311

Data del DOGV
:   19-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6970


Organisme emissor
:   Ajuntament de l'Eliana

Tipus de document
:   Anunci

Informació pública de la suspensió de llicències de parcel·lació de terrenys, de demolició i d'edificació, en l'àmbit del projecte bàsic desglossat del projecte de traçat de duplicació de la via al tram Paterna-L'Eliana de la línia 2 de FGV, als termes municipals de l'Eliana i Riba-roja de Túria. [1998/6970]
  
José María Ángel Batalla, alcalde president de l'Ajuntament de l'Eliana (València), fa saber que el ple de l'Ajuntament, en la sessió del dia 30 de juliol de 1998, va adoptar, entre altres l'acord següent:
  
Primer
  
Acordar la suspensió d'atorgament de llicències de parcel·lació de terrenys, de demolició i d'edificació, a l'àmbit territorial afectat per les obres del projecte bàsic desglossat del projecte del traçat de la duplicació de la via al tram Paterna-L'Eliana de la línia 2 de FGV, als termes municipals de l'Eliana i Riba-roja de Túria, segons els plànols de planta d'expropiacions entre PK8-PK8+600, PK8+600-PK9+200, PK9+200-PK9+800, PK11+000-PK11+380 i el pas inferior del carrer del General Pastor, a les parcel·les cadastrals:
  
Polígon 8 - Parcel·les: 46, 47, 42, 41, 40.
  
Polígon 18160 € Parcel·la: 11.
  
Polígon 20640 € Parcel·la: 04.
  
Polígon 37874 € Parcel·la: 01.
  
Polígon 16985 € Parcel·la: 03.
  
Polígon 16641 € Parcel·la: 01, 03, 04, 05, 06.
  
Polígon 17356 € Parcel·la: 03, 04, 06, 07, 08, 19, 20.
  
Segon
  
Ordenar que en la propera modificació de les Normes Subsidiàries vigent s'introduïsca el nou traçat, i es requereixen de la conselleria competent les dades tècniques necessàries per a aquest fi.
  
Tercer
  
Ordenar la publicació d'aquest acord en el Butlletí Oficial de la Província i en un dels diaris de més difusió de la província, d'acord amb el que estableix l'apartat 2 de l'article 102 de la Llei 1/1992, de 26 de juny, sobre el Règim del Sòl i Ordenació Urbana, així com en el Diari Oficial de la Generalitat Valenciana; a partir de l'última publicació tindrà efecte, d'acord amb el que estableix l'article 57.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quart
  
Ordenar la interrupció del procediment d'atorgament de llicències i la notificació de l'acord a qui haja presentat sol·licitud de llicència abans de la data d'aquest.
  
Cinquena
  
Trametre aquest acord a la Conselleria d'Obres Públiques, Urbanisme i Transports, Direcció General de Transports.
  
Cosa que faig pública perquè se'n prenga coneixement, alhora que faig saber que contra aquest acord que, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, pot interposar-se un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptador des de l'endemà de la publicació d'aquesta notificació, d'acord amb els articles 37.1 i 58.3, respectivament de la llei reguladora de la jurisdicció contenciosa administrativa, sense perjudici que puga interposar-se'n qualsevol altre que s'estime pertinent.
  
Per a la interposició d'aquest recurs cal fer la comunicació prèvia a aquest òrgan, de conformitat amb l'article 110.3 de l'esmentada Llei 30/1992. Comunicació que ha d'acreditar-se davant el Tribunal Superior de Justícia de la Comunitat Valenciana, d'acord amb l'apartat f de l'article 57.2 de la llei reguladora de la jurisdicció contenciosa administrativa.